# श्रीलंका

| श्रीलंका लोकतांत्रिक समाजवादी गणराज्य ශ්‍රී ලංකා ප්‍රජාතාන්ත්‍රික සමාජවාදී ජනරජය இலங்கை சனநாயக சோசலிசக் குடியரசு |
| --- |
|
ध्वज

कुल चिह्न

 |
| **राष्ट्रगान:**"ශ්‍රී ලංකා මාතා" (श्रीलंका माता) |
|  |
| राजधानी | श्री जयवर्धनेपुरा कोट्टे (विधायी) कोलंबो (कार्यकारी एवं न्यायिक) ﻿ / ﻿ |
| सबसे बड़ा शहर | कोलंबो |
| राजभाषा(एँ) | * सिंहली
* तमिल
 |
| मान्यताप्राप्त भाषा(एँ) | अंग्रेज़ी |
| नृजातीय समूह (2012) | * 75% सिंहली
* 11% श्रीलंकाई तमिल
* 9% श्रीलंकाई मूर
* 4% भारतीय तमिल
* 0.5% अन्य
 |
| धर्म (2012) | * 70% बौद्ध धर्म (आधिकारिक)
* 13% हिन्दू धर्म
* 10% इस्लाम
* 7% ईसाई धर्म
* 0.1% अन्य
 |
| निवासीनाम | श्रीलंकाई |
| सरकार | एकात्मक अर्ध-अध्यक्षीय गणराज्य |
|  |
| • राष्ट्रपति  | अनुर कुमार दिसानायक |
| • प्रधानमंत्री  | हरिनी अमरसूर्य |
| • संसद अध्यक्ष  | जगत विक्रमरत्न |
| • मुख्य न्यायमूर्ति  | मुर्दु फ़र्नांडो |
|  |
| इतिहास |
|  |
| • सिंहली राज्य established  | 543 ई.पू. |
| • अनुराधपुर राज्य  | 437 ई.पू. |
| • पोलोन्नरु युग  | 1017 |
| • संक्रमणकालीन युग  | 1232 |
| • कंडी युग  | 1597 |
| • ब्रिटिश लंका  | 1815 |
| • स्वतंत्रता  | 4 फ़रवरी 1948 |
| • गणराज्य की स्थापना  | 22 मई 1972 |
| • वर्तमान संविधान  | 7 सितंबर 1978 |
|  |
| क्षेत्रफल  |
| • कुल | 65,610.2 kमी2 (25,332.2 वर्ग मील) 120वाँ) |
| • जल क्षेत्र (%) | 4.4 |
| जनसंख्या |
| • 2024 जनगणना | 2,17,63,170 |
| • जनघनत्व | 337.7/किमी2 (874.6/मील2) (43वाँ) |
| GDP (PPP) | 2024 प्राक्कलन |
| • कुल | $342.6 अरब (62वाँ) |
| • प्रति व्यक्ति |  $15,000  (111वाँ) |
| GDP (सांकेतिक) | 2024 प्राक्कलन |
| • कुल |  $98.9 अरब (71वाँ) |
| • प्रति व्यक्ति |  $4,516 (120वाँ) |
| गिनी (2023) |  39.8 मध्यम |
| HDI (2023) |  0.776 उच्च · 89वाँ |
| मुद्रा | श्रीलंकाई रुपया (Rs) (LKR) |
| समय मंडल | UTC+05:30 (SLST) |
| वाहन चलते हैं | बाएँ |
| दूरभाष कोड | +94 |
| ISO 3166 कोड | LK |
| इंटरनेट TLD | * .lk
* .ලංකා
* .இலங்கை
 |

**श्रीलंका** (सिंहली: ශ්‍රී ලංකා, तमिल: இலங்கை, अंग्रेज़ी: *Sri Lanka*) दक्षिण एशिया में हिन्द महासागर के उत्तरी भाग में स्थित एक द्वीपीय देश है। भारत के दक्षिण में स्थित इस देश की दूरी भारत से मात्र ३१ किलोमीटर है। **लंका** (लङ्का) के आगे सम्मानसूचक शब्द "श्री" जोड़कर **श्रीलंका** कर दिया गया। श्रीलंका का सबसे बड़ा नगर कोलम्बो समुद्री परिवहन की दृष्टि से एक महत्वपूर्ण बन्दरगाह है। श्री लंका में वैद्दा जनजाति पायी जाती है। पाक जलसंधि भारत-श्री लंका के मध्य में ही है।

हिन्द महासागर का मोती या पूर्व का अन्न भण्डार कहे जाने वाले श्रीलंका की भौगोलिक स्थिति तथा गहरे बंदरगाहों ने इसे प्राचीन रेशम मार्ग व्यापार मार्ग के आरम्भिक दिनों से लेकर आज के तथाकथित समुद्री रेशम मार्ग तक, अत्यन्त सामरिक महत्व का बना दिया है।

## इतिहास

श्री लंका का पिछले 5000 वर्ष का लिखित इतिहास उपलब्ध है। 125,000 वर्ष पूर्व यहाँ मानव बस्तियाँ होने के प्रमाण मिले हैं। यहाँ से २९ ईसापूर्व में चतुर्थ बौद्ध संगीति के समय रचित बौद्ध ग्रन्थ प्राप्त हुए हैं।

प्राचीन काल से ही श्रीलंका पर शाही सिंहल वंश का शासन रहा है। समय-समय पर दक्षिण भारतीय राजवंशों का भी आक्रमण भी इस पर होता रहा है। तीसरी सदी ईसा पूर्व में मौर्य सम्राट अशोक के पुत्र महेन्द्र के यहां आने पर बौद्ध धर्म का आगमन हुआ।

श्री लंका के राजगला से प्राप्त महेंद्र का ब्राह्मी लिपि में लिखित अभिलेख
श्री लंका का राजगला जहां से अरहत महेंद्र का अभिलेख हुवा
सोलहवीं सदी में यूरोपीय शक्तियों ने श्रीलंका में अपना व्यापार स्थापित किया। देश चाय, रबड़, चीनी, कॉफ़ी, दालचीनी सहित अन्य मसालों का निर्यातक बन गया। पहले पुर्तगाल ने कोलम्बो के पास अपना दुर्ग बनाया। धीरे-धीरे पुर्तगालियों ने अपना प्रभुत्व आसपास के इलाकों में बना लिया। श्रीलंका के निवासियों में उनके प्रति घृणा घर कर गई। उन्होंने डच लोगों से सहायता का अनुरोध किया। १६३० में डचों ने पुर्तगालियों पर हमला बोला और उन्हें मार गिराया, लेकिन इसका असर श्रीलंकाई पर भी हुआ और उन पर डचों ने और ज्यादा कर थोप दिया। १६६० तक अंग्रेजों का ध्यान भी इस पर गया। नीदरलैंड पर फ्रांस के अधिकार होने के बाद अंग्रेजों को डर हुआ कि श्रीलंका के डच इलाकों पर फ्रांसिसी अधिकार हो जाएगा। तदुपरांत उन्होंने डच इलाकों पर अधिकार करना आरंभ कर दिया। १८०० ईस्वी के आते-आते तटीय इलाकों पर अंग्रेजों का अधिकार हो गया। १८१८ तक अंतिम राज्य कैंडी के राजा ने भी आत्मसमर्पण कर दिया और इस तरह सम्पूर्ण श्रीलंका पर अंग्रेजों का अधिकार हो गया। द्वितीय विश्वयुद्ध के बाद ४ फरवरी १९४८ को देश को यूनाइटेड किंगडम से पूर्ण स्वतंत्रता मिली।

## भूगोल

हिन्द महासागर के उत्तरी भाग मे स्थित इस द्वीप राष्ट्र की भूमि केन्द्रीय पहाड़ों तथा तटीय मैदानों से मिलकर बनी है। वार्षिक वर्षा २५०० से ५००० मि.मी. तक होती है। वार्षिक तापमान का औसत मैदानी इलाकों में २७ डिग्री सेल्सियस तथा नुवर एलिय (ऊंचाई - १८०० मीटर) के इलाके में १५ डिग्री सेल्सियस रहता है। इस देश का विस्तार ६-१० गिग्री उत्तरी अक्षांश के मध्य होने, तथा चारो ओर समुद्र से घिरे होने की वजह से यह एक उष्ण कटिबंधीय जलवायु क्षेत्र है। यहां की औसत सापेक्षिक आर्द्रता दिन में ७०% से लेकर रात के समय में ९०% तक हो जाती है।

## विभाग

श्रीलंका के प्रान्त
प्रशासकीय रूप से श्रीलंका ९ प्रान्तों में बंटा हुआ है। इन ९ प्रान्तों में कुल २५ जिले हैं। इन जिलों के तहत मंडलीय सचिवालय आते हैं और इनके घटक इकाईयों को *ग्राम सेवक* खंड कहते हैं।

|  | राज्य | राजधानी | जिले |
| --- | --- | --- | --- |
| 1 | केन्द्रीय | कैंडी (महनुवर') | कैंडी, मातले, नुवर एलिय |
| 2 | उत्तरी मध्य | अनुराधपुर | अनुराधपुर, पोलोन्नारुव |
| 3 | उत्तरी | जाफ़ना | जाफ़ना, किलिनोच्चि, मन्नार, वावुनिया, मुलैतिवु |
| 4 | पूर्वी | त्रिंकोन्माली | अम्पार, बट्टिकलोआ, त्रिंकोन्माली |
| 5 | उत्तर पश्चिमी | कुरुनेगल | कुरुनेगल', पुत्तलम |
| 6 | दक्षिणी | गाल्ल | गाल्ल, हम्बन्तोट', मातर |
| 7 | उवा | बदुल्ल | बदुल्ल, मोनरागल |
| 8 | सबरगमुव | रतनपुर | केगल्ल, रतनपुर |
| 9 | पश्चिमी | कोलम्बो | कोलम्बो, गम्पहा, कलुतर |

## जनवृत्त

| श्रीलंका के जातीय समूह |
| --- |
| जातीय समूह |  | प्रतिशत |
| सिंहली |    | 74% |
| मूर |    | 7.5% |
|  तमिल |    | 18% |
| अन्य |    | 0.5% |

यह देश एक बहुजातीय तथा बहुधार्मिक है। यहां के निवासियों में ७४% सिंहली, १८% तमिल, ७% ईसाई तथा १% अन्य जातिमूल के हैं।

## जातीय संघर्ष

**श्रीलंकाई गृहयुद्ध** श्रीलंका में बहुसंख्यक सिंहला और अल्पसंख्यक तमिलो के बीच 23 जुलाई, 1983 से आरंभ हुआ गृहयुद्ध है। मुख्यतः यह श्रीलंकाई सरकार और अलगाववादी गुट लिट्टे के बीच लड़ा जाने वाला युद्ध है। 30 महीनों के सैन्य अभियान के बाद मई 2009 में श्रीलंकाई सरकार ने लिट्टे को परास्त कर दिया।[1]

लगभग 25 वर्षों तक चले इस गृहयुद्ध में दोनों ओर से बड़ी संख्या में लोग मारे गए और यह युद्ध द्वीपीय राष्ट्र की अर्थव्यस्था और पर्यावरण के लिए घातक सिद्ध हुआ। लिट्टे द्वारा अपनाई गई युद्ध-नीतियों के चलते 32 देशों ने इसे आतंकवादी गुटो की श्रेणी में रखा जिनमें भारत[2], ऑस्ट्रेलिया, कनाडा, यूरोपीय संघ[3] के बहुत से सदस्य राष्ट्र और अन्य कई देश हैं। एक-चौथाई सदी तक चले इस जातीय संघर्ष में सरकारी आँकड़ों के अनुसार ही लगभग 80,000 लोग मारे गए हैं। .

## खेल

जबकि राष्ट्रीय खेल वॉलीबॉल है, देश में सबसे लोकप्रिय खेल क्रिकेट है।.

## सन्दर्भ

## यह भी देखिए

* श्रीलंका का इतिहास
* श्रीलंका का स्वतंत्रता संग्राम
* श्रीलंका में बौद्ध धर्म
* श्रीलंका की संस्कृति

## बाहरी कड़ियाँ

* श्रीलंका सरकार का जलपृष्ठ